Na temelju članka 89. Zakona o proračunu („Narodne novine“ br.144/21), članka 215. stavka 6. Pravilnika o proračunskom računovodstvu i računskom planu („Narodne  novine“  br.158/23 i 154/24) i članka 40. Statuta Grada Makarske (Glasnik Grada Makarske br. 3/21 i 14/25), Gradsko vijeće na 7. sjednici, održanoj 14. srpnja 2026. godine, donosi  
ODLUKU O RASPODJELI REZULTATA
      OSTVARENOG U 2025. GODINI
Članak 1.

Ovom se Odlukom provodi raspodjela u strukturi rezultata poslovanja radi pokrića manjka prihoda od financijske i nefinancijske imovine, te se utvrđuje namjena, prijenos i raspodjela ostvarenog rezultata poslovanja.

Članak 2.

Grad Makarska je na dan 31.12.2025. godine iskazao manjak prihoda i primitaka u ukupnom iznosu od 1.264.626,98 eura. 
Ovaj ukupno ostvareni manjak je u knjigovodstvenoj evidenciji na računima skupine 92,  nakon izvršene raspodjele rezultata iz 2024. godine i obvezne korekcije rezultata, iskazan kao:
· višak  prihoda poslovanja u iznosu od 8.571.756,59 eura 
· manjak  prihoda od nefinancijske imovine u iznosu od 9.836.383,57 eura.  

Navedeni manjak prihoda i primitaka u iznosu 1.264.626,98 eura iskazan je u financijskom izvještaju Grada Makarske razine 22 na dan 31.12.2025. godine.
Članak 3.

Ovom odlukom se dio prihoda poslovanja, koji su utrošeni su za nabavu nefinancijske imovine u iznosu od 8.494.122,85 eura, prenosi s računa 922110 Višak prihoda poslovanja na račun 922220 Manjak prihoda od nefinancijske imovine.
Od prenesenog dijela, 4.040.077,80 eura su opći prihodi i primici, 1.506.586,63 eura vlastiti prihodi,  1.421.056,89 eura prihodi od komunalnog doprinosa, 360.961,15 eura prihodi od komunalne naknade, 8.439,88 eura  prihodi od naknada za vodoopskrbu i odvodnju, 7.562,50 eura prihodi od koncesija, 12.685,65 eura prihodi od naknade za nezakonito izgrađene zgrade, 996.026,51 eur prihodi od EU pomoći, 82.286,21 eura prihodi od ostalih pomoći, 38.081,14 eura prihodi od ostalih pomoći (za sanaciju tenis terena iz izvora nefinancijske imovine u 2024), 138.500,00 eura prihodi od donacija.
Istovremeno je potrebno izvršiti korekciju (umanjenje) za već preneseni dio prihoda poslovanja koji je utrošen za nabavu nefinancijske imovine po Odluci o raspodjeli rezultata ostvarenog u 2024. godini za 27.318,07 eura od prihoda od ostalih pomoći i 90.823,44 eura od prihoda za posebne namjene, jer su već bili obuhvaćeni redovnom korekcijom rezultata u 2024. godini.

Članak 4.

Rezultat poslovanja nakon provedbe odredbi  iz  članka 3. ove Odluke sastoji se od viška  prihoda poslovanja u iznosu od 77.633,74 eura i manjka prihoda od nefinancijske imovine u iznosu od 1.342.260,72 eura, te ukupno iznosi -1.264.626,98 eura.
Rezultat poslovanja iskazan po izvorima financiranja sastoji se od: 1.359.715,51 eur viška općih prihoda i primitaka, 36.788,80 eura viška prihoda za posebne namjene,
- 1.688.922,64 eura manjka prihoda od komunalnog doprinosa,   -1.117.425,58 eura manjka prihoda od EU pomoći, 23.277,35 eura viška prihoda od ostalih pomoći, 101.521,23 eura viška prihoda od donacija i 20.418,35 eura prihoda od prodaje nefinancijske imovine.
Članak 5.

Rezultat poslovanja iz članka 4. ove Odluke u ukupnom iznosu -1.264.626,98 eura prenosi se za pokriće u 2026. godinu i uključit će se u Izmjene i dopune Proračuna Grada Makarske za 2026. godinu.
 Višak/manjak prihoda prema izvorima financiranja u ukupnom iznosu -1.264.626,98 eura prenosi se za korištenje/pokriće u 2026. godinu za sljedeće namjene:
1. Višak prihoda za posebne namjene - turistička pristojba  u iznosu od 33.550,41 eura prenosi se na korištenje u razdjel 010 Upravni odjel za razvoj Grada, program 4201 Održavanje čistoće javnih površina, aktivnost A420102 Čišćenje javnih površina i sakupljanje i odvoz otpada. 
2. Višak prihoda za posebne namjene-pomoći izravnanja za decentralizirane funkcije osnovnog školstva u iznosu od 5.373,64 eura utrošit će se u iznosu 1.592,15 na podmirenje manjka kod proračunskih korisnika iz istog izvora, a ostatak u iznosu 3.781,49 eura prenosi se na korištenje u 2026. godinu u razdjel 003 UO za javne potrebe i društvene djelatnosti, glava 00304, program 3104 Osnovno školstvo-ostalo, aktivnost A310407 ostalo.
3. Manjak prihoda za posebne namjene-pomoći izravnanja za decentralizirane funkcije vatrogastva u iznosu od -2.140,94 eura prenosi se dijelom u iznosu 701,69 eura na pokriće manjka proračunskog korisnika u iz istog izvora, a ostatak u iznosu -2.842,63 eura se prenosi na  se na pokriće u 2026. godinu iz prihoda od tekućih pomoći izravnanja, kad je zaprimljena uplata manje doznačenih sredstava pomoći izravnanja za decentralizirane funkcije vatrogastva za 2025. godinu.

4. Višak prihoda od pomoći u iznosu 23.277,35 eura korigira se za -42.584,42 eura i postaje manjak od -19.307,07 eura.  Korekcija u iznosu od -45.584,42 eura odnosi se na  sljedeće stavke:

· 3.000,00 eura pomoći Županije za projekt „Zima u gradu“ prenosi se na izvor općih prihoda i primitaka jer su u 2024. godini rashodi projekta podmireni iz navedenih izvora financiranja. 

· 3.500,00 eura pomoći Županije za nabavu didaktičkih sredstava u dječjem vrtiću prenosi se na izvor općih prihoda i primitaka jer su u 2025. godini rashodi projekta podmireni iz navedenih izvora financiranja.

· Manjak od -6.846,21 eura prihoda od pomoći Ministarstva demografije i useljeništva za projekt „Škola sporta“ pokriva se viškom općih prihoda i primitaka jer planirana pomoć nije ostvarena.
· 38.081,14 eura pomoći Ministarstva turizma za adaptaciju teniskih terena na GSC prenosi se na izvor 7.1. prihode od prodaje nefinancijske imovine jer su u 2024. godini rashodi projekta podmireni iz navedenih izvora financiranja.
· Manjak od -54.767,21 eura od pomoći za projekt „Energetska obnova vile Irena“ pokriva se viškom općih prihoda i primitaka, jer planirana pomoć nije ostvarena.
· 59.616,70 eura pomoći Fonda za zaštitu okoliša za projekt prilagodbe klimatskim uvjetima prenosi se na izvor komunalni doprinos jer su u 2023. godini rashodi projekta podmireni iz navedenog izvora financiranja,
Nakon provedene korekcije, manjak prihoda od primljenih pomoći u iznosu od -19.307,07 eura prenosi se na korištenje/pokriće u 2026. godinu za sljedeće namjene:

· 1.134,78 eura pomoći (izvor 5.2.) Županije za ogrjev u razdjel  003 Upravni odjel za javne potrebe i društvene djelatnosti,  glava 00304, program 3400 Pomoć kućanstvima, aktivnost A340002 Pomoć za troškove ogrjeva.
· 160,00 eura pomoći (izvor 5.2.) Ministarstva rada, mirovinskog sustava i socijalne politike za ogrjev u razdjel  003 Upravni odjel za javne potrebe i društvene djelatnosti,  glava 00304, program 3400 Pomoć kućanstvima, aktivnost A340002 Pomoć za troškove ogrjeva.
· 1.120,19 eura pomoći (izvor 5.0.) Ministarstva rada, mirovinskog sustava i obitelji za EU projekt „Zaželi u Makarskoj“ u razdjel 003 Upravni odjel za javne potrebe i društvene djelatnosti, glava 00304, program 3400 Pomoć kućanstvima, aktivnost A340007 EU projekt „Zaželi u Makarskoj“.
· 708,46 eura pomoći (izvor 5.0.) Ministarstva demografije za EU projekt „Marendajmo zajedno“  u razdjel 003 Upravni odjel za javne potrebe i društvene djelatnosti, glava 00304, program 3104 Osnovno školstvo-ostalo , aktivnost A310403  EU projekt „Marendajmo zajedno“.
· Manjak od -0,50 eura prihoda od pomoći (izvor 5.2.) Ministarstva znanosti i obrazovanja za školsku prehranu prenosi se na pokriće iz prihoda od pomoći u 2026. godinu.
· 3.494,00 pomoći (izvor 5.2.) Ministarstva znanosti i obrazovanja za fiskalnu održivost dječjih vrtića u razdjel 003 Upravni odjel za javne potrebe i društvene djelatnosti, glava 00303 Predškolski odgoj, proračunski korisnik 30267 Dječji vrtić „Biokovsko zvonce“, program 3200 dječji vrtići Biokovsko zvonce, aktivnost A320001 Redovna odgojna djelatnost. 
· Manjak od -25.924,00 eura pomoći (izvor 5.0.) Ministarstva znanosti i obrazovanja za EU projekt „S osmijehom u školu“ prenosi se na pokriće iz prihoda od pomoći u 2026. godinu.
5. Manjak prihoda EU pomoći  od  -1.117.425,58 eura, prenosi se na korištenje/pokriće u 2026. godinu za sljedeće namjene:

· 6.347,77 eura EU pomoći (izvor 5.6.1.) Ministarstva rada, mirovinskog sustava i obitelji za EU projekt „Zaželi u Makarskoj“ u razdjel 003 Upravni odjel za javne potrebe i društvene djelatnosti, glava 00304, program 3400 Pomoć kućanstvima, aktivnost A340007 EU projekt „Zaželi u Makarskoj“.
· 4.014,59 eura EU pomoći (izvor 5.6.1.) Ministarstva demografije za EU projekt „Marendajmo zajedno“ u razdjel 003 Upravni odjel za javne potrebe i društvene djelatnosti, glava 00304, program 3104 Osnovno školstvo-ostalo , aktivnost A310403  EU projekt „Marendajmo zajedno“.
· Manjak od -150.704,62 eura prihoda od EU pomoći (izvor 5.6.1.) Ministarstva znanosti i obrazovanja za EU projekt „S osmijehom u školu“ prenosi se na pokriće iz prihoda od EU pomoći  u 2026.godinu.
· Manjak od -961.474,51 eura prihoda od EU pomoći (izvor 5.8.1.) Ministarstva prostornog uređenja, graditeljstva i državne imovine za EU projekt „Energetska obnova OŠ Stjepana Ivičevića“ prenosi se na pokriće iz prihoda od EU pomoći u 2026. godinu.
· Manjak od -8.128,40 eura prihoda od EU pomoći (izvor 5.6.3.) Ministarstva regionalnog razvoja i fondova EU za EU projekt GreenPulse: Sustainable Tourism for Waterresources and Trails prenosi se na pokriće iz prihoda od EU pomoći u 2026. godinu.
· Manjak od -7.480,41 eura prihoda od EU pomoći (izvor 5.6.3.) Region of Crete, Grčka za EU projekt Interreg IPA ADRION prenosi se na pokriće iz prihoda od EU pomoći u 2026. godinu.
6. Višak prihoda od donacija  u iznosu 101.521,23 eura prenosi se na korištenje u razdjel 010 Upravni odjel za razvoj Grada, program 4301 Izgradnja kapitalnih objekata, kapitalni projekt K430124 Centar za djecu s posebnim potrebama.

7. Manjak prihoda od komunalnog doprinosa ostvaren u iznosu od  -1.688.922,64 eura, nakon uvećanja za prijenos s izvora pomoći za 59.616,70 eura i s izvora općih prihoda i primitaka za 1.304.602,09 eura, iznosi -324.703,85 eura, te se prenosi na pokriće u 2026. godinu iz izvora prihoda od komunalnog doprinosa. 
8. Višak prihoda od šumskog doprinosa u iznosu od 5,69 eura prenosi se na korištenje u razdjel 010 Upravni odjel za razvoj Grada, program 4208 Održavanje javnih zelenih površina, aktivnost A420801 Održavanje parkova, igrališta i javnog zelenila. 
9. Višak općih prihoda i primitaka od 1.359.715,51 eura umanjuje za  55.113,42 eura zbog pokrića manjka na izvorima prihoda od pomoći i 1.304.602,09 eura zbog pokrića manjka na izvoru prihoda od komunalnog doprinosa.
10. Višak prihoda od prodaje nefinancijske imovine  u iznosu od 20.418,35 eura, korigira se za prijenos s izvora pomoći za 38.081,14 eura, te iznosi 58.499,49 eura. Ukupan iznos viška prenosi se na korištenje u razdjel 010 Upravni odjel za razvoj Grada, program 4700 Adaptacija i sanacija objekata, kapitalni projekt K470011 Stara srednja škola
Članak 7.

Ova Odluka stupa na snagu prvog dana od dana objave u «Glasniku Grada Makarske». 

